<classify> CHAMA cha Demokrasia na Maendeleo CHADEMA kimewaomba wananchi wa Jimbo la Ukonga mkoani Dar es Salaam, kumchagua mgombea ubunge wa Jimbo la Ukonga jijini Dar es Salaam, Asia Msangi, kwani hatawasaliti wananchi wa jimbo hilo, bali atawatumikia kwa uaminifu mkubwa.Ombi hilo limetolewa na Katibu Mkuu wa Chadema, Dk Vicent Mashinji katika mkutano wa kampeni katika Kata ya Majohe jimboni humo, wakati akimnadi mgombea huyo wa ubunge.Mchagueni Asia. Mgombea wetu ana historia nzuri, ni Mcha Mungu na ni kiongozi katika makanisa, lakini pia ni mtu ambaye amejitoa kuwasaidia watu kupitia kazi mbalimbali hasa kina mama, alisema Dk Mashinji.Pia Mashinji alisema hakuna nchi inayoendeshwa kwa Ilani ya chama fulani, bali kwa Mpango wa Maendeleo. Alieleza kuwa vyama vya siasa havina mpango unaoongoza nchi.Hata sisi Chadema hatuwezi kuendesha nchi kwa mipango au Ilani yetu, vyama visitudanganye. Baada ya chama kushinda uchaguzi na kuingia madarakani unaandaliwa mpango wa serikali wa miaka mitano unapelekwa bungeni na kupitishwa, huu ndio mpango unaotekelezwa na serikali na si Ilani ya chama fulani, alisema Dk Mashinji.Alisema mwanasiasa ambaye anakihama chama kwa madai kuwa anakwenda kuunga mkono utendaji wa serikali, madai hayo sio ya msingi kwani mpango wa serikali unatekelezwa na vyama vyote.Mwenyekiti wa Kamati ya Uchaguzi Mdogo katika jimbo hilo, Frederick Sumaye alihamasisha amani, utulivu na umoja katika uchaguzi huo, utakaofanyika Jumapili wiki hii. Mgombea wa chama hicho, Sia, aliwaomba wananchi wa kata hiyo ya Majohe, kumchagua yeye kwani amejitoa kushirikiana nao.  <topic>: kitaifa 